Document ID: 32004R0278

32004R0278
L 047/22
SLUŽBENI LIST EUROPSKE UNIJE
17.02.2004.
UREDBA KOMISIJE (EZ) br. 278/2004
od 17. veljače 2004.
o privremenom odobrenju novog korištenja već odobrenog dodatka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Uredbom Vijeća (EZ) br. 1756/2002 (2), a posebno njezin članak 3. i članak 9.(e) stavak 1.,
budući da:
(1)
Direktivom 70/524/EEZ utvrđuje se da se ni jedan dodatak hrani za životinje ne smije staviti u promet ako nije dobio odobrenje Zajednice.
(2)
U slučaju dodataka hrani za životinje navedenih u dijelu II. Priloga C Direktivi 70/524/EEZ, koji uključuju enzime, može se dati privremeno odobrenje za novo korištenje dodatka hrani za životinje koji je već odobren, ako su ispunjeni uvjeti utvrđeni u toj Direktivi, i ako se razumno može pretpostaviti, na temelju raspoloživih rezultata, da kod primjene u hranidbi životinja ima jedan od učinaka navedenih u članku 2.(a) te Direktive. Takvo privremeno odobrenje može se dati za razdoblje do najviše četiri godine za dodatke hrani za životinje navedene u dijelu II. Priloga C toj Direktivi.
(3)
Korištenje pripravka enzima endo-1,4-beta-ksilanaze proizvedenog od Trichoderma longibrachiatum (ATCC 2105) i subtilizina proizvedenog od Bacillus subtilisa (ATCC 2107) kako je navedeno u Prilogu, privremeno je odobreno prvi put za piliće za tov i za purane Uredbom Komisije (EZ) br. 1636/1999 (3).
(4)
Proizvođač je predočio nove podatke kojima potkrepljuje zahtjev za proširenje odobrenja za korištenje tog dodatka hrani za životinje na kokoši nesilice.
(5)
Procjena zahtjeva za odobrenje, podnesenog u vezi s novim korištenjem tog dodatka hrani za životinje pokazala je da su zadovoljeni uvjeti utvrđeni Direktivom 70/524/EEZ za izdavanje privremenog odobrenja.
(6)
Europska agencija za sigurnost hrane (Znanstvena skupina za dodatke i proizvode ili tvari koji se koriste u hranidbi životinja) dala je pozitivno mišljenje o sigurnosti toga dodatka hrani za životinje za kokoši nesilice pod uvjetima korištenja utvrđenima u Prilogu ovoj Uredbi.
(7)
Stoga je potrebno privremeno odobriti korištenje tog dodatka hrani za životinje za kokoši nesilice za razdoblje od četiri godine.
(8)
Procjena zahtjeva pokazuje da su potrebni određeni postupci kako bi se radnici zaštitili od izlaganja dodatku hrani za životinje navedenom u Prilogu. Takvu zaštitu treba osigurati primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (4), kako je izmijenjena Uredbom (EZ) br. 1882/2003 Europskog parlamenta i Vijeća (5).
(9)
Mjere utvrđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak koji pripada skupini „Enzimi” kako je naveden u Prilogu privremeno se odobrava za korištenje kao dodatak hrani za životinje u hranidbi životinja pod uvjetima utvrđenim u tom Prilogu.
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. veljače 2004.

Labels: 0
17
6